Imengar, d ammud n yisefra i yura SAƐDI Qasi deg useggas n 2008, uqbel ad d-fɣen d adlis, slan-asen medden deg tfaskiwin n tmedyazt i d-yettilin deg tmurt n leɣbayel. Deg 15 n yisefra yellan deg wammud-a, Mass SAƐDI yenna-d, s ubrid uffir, s tmuɣli-ines netta, s uɣanib igerrzen, aṭas n tɣawsiwin yerzan tamurt-nneɣ, yenna-d deg-sen ayen ilaq ad d-yini umedyaz i lɣaci, ammud-a yettwaszerg-d deg tezrigin n Baɣdadi, deg useggas n 2008, di (Benchoubane-Rouiba). Ammud, yesɛa azwel, d snat n tugniwin yiwet di tazwara n udlis, tayeḍ d tawellaft n umedyaz asmi yesɛa 20 n yiseggasen di lɛemr-is, yella deg-s wawal n tazwara, d wawal n taggara.